APSTIPRINĀTS

ar Jēkabpils novada pašvaldības

izpilddirektora

2024.gada \_\_.decembra

rīkojumu Nr. \_\_\_\_\_

**Jēkabpils novada pašvaldības kustamās mantas –** **Traktors JUMZ 6AKL (riteņtraktors), reģistrācijas Nr. T8038LC**

**IZSOLES NOTEIKUMI**

Izdoti saskaņā ar Publiskās personas mantas atsavināšanas likumu un Jēkabpils novada domes 2024.gada 29. augusta lēmumu Nr.605 „Par kustamās mantas atsavināšanu”.

**1. Vispārīgie noteikumi**

1.1.Izsoles noteikumi paredz kārtību, kādā organizējama Jēkabpils novada pašvaldības kustamās mantas -Traktors JUMZ 6AKL (riteņtraktors), reģistrācijas Nr. T8038LC

(turpmāk – izsolāmā manta) pārdošana mutiskā atklātā izsolē (turpmāk-izsole). Izsoles solis – 20,00 *euro* (divdesmit eiro).

1.2. Izsoli organizē ar Jēkabpils novada pašvaldības izpilddirektora rīkojumu izveidota izsoles komisija (turpmāk - komisija).

1.3. Izsolāmā manta – Traktors JUMZ 6AKL (riteņtraktors), reģistrācijas Nr. T8038LC**, izlaiduma gads 1999, jauda (kW) 44,1, nosacītā cena ir 1250,00 *euro* (viens tūkstotis divi simti piecdesmit eiro 00 centi).**

* 1. Izsolāmās mantas atrašanās vieta – Radžupes iela 2A, Aknīste, Jēkabpils novads.
  2. Izsolāmās mantas apskates vieta un laiks - darba dienās no plkst. 09:00 līdz plkst.16:00, iepriekš piesakoties pa tālruni 26389739.
  3. Jebkuras izsoles dalībnieka prasības izmainīt šos noteikumus vai izsolāmās mantas nosolītāja šajos noteikumos neparedzēti nosacījumi pirkuma tiesību izmantošanai, kā arī atteikšanās parakstīt Jēkabpils novada pašvaldības sagatavoto pirkuma līgumu, tiek uzskatīti par atteikumu pirkt izsolāmo mantu saskaņā ar šiem noteikumiem.
  4. Maksāšanas noteikumi- Piedāvātā augstākā summa jāsamaksā divu nedēļu laikā no izsoles dienas.

**2. Izsoles organizēšana un izsole**

2.1. Sludinājumu par izsoli publicē laikrakstā „Jēkabpils Novada Vēstis” un Jēkabpils novada pašvaldības mājas lapā [www.jekabpils.lv](http://www.jekabpils.lv/).

2.2. Informācija par izsoli un izsoles noteikumi pieejami Jēkabpils novada Attīstības pārvaldē Rīgas ielā 150A, Jēkabpilī, Jēkabpils novadā 1.stāvā 12. kabinetā pie komisijas sekretāres.

2.3**.** Izsole notiek **2025.gada 07. janvārī , plkst. 11.00, Rīgas ielā 150A, Jēkabpilī, Jēkabpils novadā 1.stāvā, sēžu zālē.**

2.4.Izsolāmā manta tiek pārdota mutiskā izsolē ar augšupejošu soli.

2.5. Lai varētu piedalīties izsolē izsoles dalībniekiem pirms pieteikuma iesniegšanas jāiemaksā Jēkabpils novada pašvaldības kontā LV87 UNLA 0009 0131 30793 A/S SEB bankā, kods UNLALV2X nodrošinājums 10% apmērā no 1.3 punktā minētās izsolāmās mantas nosacītās cenas-125,00 *euro* (viens simts divdesmit pieci eiro 00 centi).

2.6. Izsoles dalībniekiem (juridiskai personai, arī personālsabiedrībai) jāiesniedz šādi dokumenti:

2.6.1. pieteikums par piedalīšanos izsolē (pielikumā);

2.6.2. pilnvara pārstāvim;

2.6.3. personu apliecinoša dokumenta kopija;

2.6.4. kvīts par nodrošinājuma samaksu (pieteikuma iesniegšanas brīdī nodrošinājuma summai jābūt iemaksātai un reģistrētai Jēkabpils novada pašvaldības bankas kontā).

2.7. Izsoles dalībniekam (fiziskai personai) jāiesniedz šādi dokumenti:

2.7.1. pieteikums par piedalīšanos izsolē (Pielikumā);

2.7.2. personu apliecinoša dokumenta kopija;

2.7.3. kvīts par nodrošinājuma samaksu (pieteikuma iesniegšanas brīdī nodrošinājuma summai jābūt iemaksātai un reģistrētai Jēkabpils novada pašvaldības bankas kontā).

2.8. Izsoles dalībniekiem jāiesniedz minētie dokumenti **Jēkabpils novada Attīstības pārvaldē, Rīgas ielā 150A 1. stāvā 12. kabinetā**, Jēkabpilī, Jēkabpils novadā ne vēlāk kā **2 (divas) darba dienas** līdz izsoles sākumam.

2.9. Izsoles komisijas sekretāre dalībnieku pieteikumus reģistrē žurnālā ierakstot šādas ziņas:

2.9.1. dalībnieka kārtas numurs;

2.9.2. vārds un uzvārds vai juridiskās personas pilns nosaukums un reģistrācijas apliecības numurs;

2.9.3. dzīvesvietas adrese vai juridiskā adrese;

2.9.4. atzīme par nodrošinājuma samaksu;

2.9.5. atzīmi par to vai pretendents tika vai netika pielaists pie izsoles un nepielaišanas iemesls.

2.10. Izsoles komisija noformē to personu sarakstu, kuras ir izpildījušas izsoles priekšnoteikumus un tiek pielaistas pie izsoles un noformē tiem dalībnieku reģistrācijas apliecības.

2.11. Izsoles komisija noformē to personu sarakstu, kuras ir iesniegušas dokumentus, bet nav izpildījušas izsoles priekšnoteikumus.

2.12. Izsoles gaita tiek protokolēta.

2.13. Izsoles kārtība:

2.13.1**.** Komisija paziņo pretendentiem par to pielaišanu vai nepielaišanu pie izsoles. Ja pretendents netiek pielaists pie izsoles, tam tiek atmaksāts samaksātais nodrošinājums. Komisija paziņojumā par nepielaišanu pie izsoles norāda iemeslus.

2.13.2**.** Izsoles dalībniekiem, kuri ir pielaisti pie izsoles, izsniedz reģistrācijas apliecību un kartīti ar numuru.

2.14. Izsole notiek tikai tad, ja uz izsoli ierodas ne mazāk kā 1 (viens) izsoles noteikumos noteiktajā kārtībā reģistrēts izsoles dalībnieks. Izsolāmā manta tiek pārdota vienīgajam reģistrētajam izsoles dalībniekam, ja viņš pārsola izsolāmās mantas nosacīto cenu.

2.15.Pirms izsoles sākšanās izsoles dalībnieki paraksta izsoles noteikumus.

2.16. Izsoli vada izsoles komisijas priekšsēdētājs.

2.17. Izsoles komisijas priekšsēdētājs atklāj izsoli un raksturo izsolāmo mantu, paziņo tās pārdošanas sākumcenu, kā arī summu, par kādu cena paaugstināma ar katru nākamo solījumu.

2.18**.** Izsoles solis tiek noteikts 20,00 *euro* (divdesmit eiro) apmērā.

2.19. Izsolē starp tās dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.

2.20. Izsoles dalībnieki solīšanas procesā paceļ savu reģistrācijas kartīti ar numuru. Izsoles komisijas priekšsēdētājs atkārto pirmā solītāja reģistrācijas numuru un nosauc piedāvāto cenu. Piedāvātās cenas pieaugums nedrīkst būt mazāks par izsoles soli. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā piesitiena objekts ir pārdots personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīti protokolā.

2.21. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.

2.22.Dalībnieks, kas piedāvājis visaugstāko cenu, pēc nosolīšanas nekavējoši uzrāda izsoles komisijai savu dalībnieka reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai. Izsoles dalībnieks, kurš izsolāmo mantu nosolījis, bet nevar izsoles komisijai uzrādīt dalībnieka reģistrācijas apliecību vai neparakstās protokolā, tādējādi ir atteicies no izsolāmās mantas. Pēc izsoles komisijas lēmuma viņš tiek svītrots no dalībnieku saraksta un viņam netiek atmaksāta nodrošinājuma samaksa.

2.23**.** Izsoles komisija paziņo izsoles dalībnieku, kurš ir nosolījis visaugstāko cenu un otro izsoles dalībnieku, kurš ir nākamais augstākās cenas solītājs.

2.24. Pēc protokola parakstīšanas dalībnieks, kas nosolījis izsolāmo mantu, saņem protokola otro eksemplāru.

2.25.Izsoles dalībniekiem, kuri nav nosolījuši izsolāmo mantu, mēneša laikā tiek atmaksāts samaksātais nodrošinājums.

2.26. Nodrošinājuma summa tiek ieskaitīta norēķinu summā par nosolīto izsolīto mantu.

2.27. Izsoles komisija apstiprina izsoles protokolu septiņu dienu laikā pēc izsoles.

2.28. Pēc izsoles, izsoles rezultāti tiek apstiprināti Jēkabpils novada domes sēdē.

2.29.Pēc izsoles rezultātu apstiprināšanas Jēkabpils novada domes sēdē, izsoles dalībnieks, kas nosolījis augstāko cenu, 10 dienu laikā noslēdz pirkuma līgumu.

2.30.Ja izsoles dalībnieks, kurš nosolījis augstāko cenu nav parakstījis pirkuma līgumu vai nav samaksājis pirkuma līgumā nosolīto cenu noteiktajā termiņā, Jēkabpils novada pašvaldība pieņem lēmumu paziņot nākošajam pretendentam. Jēkabpils novada pašvaldība nosūta paziņojumu nākošajam nosolītājam, kas nosolījis nākošo augstāko cenu. Viņam ir tiesības 2 nedēļu laikā paziņot par mantas pirkšanu par viņa nosolīto cenu. Ja tiek saņemts paziņojums, pašvaldība pieņem lēmumu par izsoles rezultātu apstiprināšanu un slēdz līgumu.

2.31. Pirkuma līgumā tiek paredzēts, ka izsoles dalībnieks, kas nosolījis augtāko cenu, sedz visus izdevumus, kas saistīti ar izsolāmās mantas pārreģistrāciju CSDD uz sava vārda (nodokļi nodevas u.c. maksājumi saskaņā ar normatīvajiem aktiem).

**3. Citi noteikumi**

3.1.Par šajos noteikumos nereglamentētajiem jautājumiem lēmumus pieņem izsoles komisija, par to izdarot attiecīgu ierakstu komisijas sēdes protokolā.

3.2. Sūdzības par izsoles rīkotāja darbībām var iesniegt Jēkabpils novada pašvaldībā, Brīvības ielā 120, Jēkabpilī, Jēkabpils novadā, LV 5201.

3.3.Izsolāmās mantas pirkuma līgumu paraksta domes priekšsēdētājs, priekšsēdētāja vietnieks vai viņa pilnvarota persona desmit dienu laikā pēc Jēkabpils novada domes lēmuma par izsoles rezultātu apstiprināšanas.

Izpilddirektors U. Skreivers